
SPRENDIMAS
DĖL MAITINIMO NORMOS PRIENŲ „REVUONOS“ PAGRINDINĖS MOKYKLOS SPECIALIOJO UGDYMO SKYRIAUS MOKINIAMS, GYVENANTIEMS MOKYKLOS BENDRABUTYJE, NUSTATYMO

2018 m. vasario 8 d. Nr. T3-8
Prienai

Vadovaudamasi Lietuvos Respublikos vietos savivaldos įstatymo 6 straipsnio 10 punktu ir 16 straipsnio 2 dalies 37 punktu, Lietuvos Respublikos švietimo įstatymo 36 straipsnio 6 dalimi, Lietuvos Respublikos Vyriausybės 2012 m. gruodžio 12 d. nutarimu Nr. 1516 „Dėl Ūkio lėšų, skiriamų iš Lietuvos Respublikos atitinkamų metų valstybės biudžeto specialių tikslinių dotacijų savivaldybių biudžetams, skyrimo savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, metodikos patvirtinimo“ patvirtintos Ūkio lėšų, skiriamų iš Lietuvos Respublikos atitinkamų metų valstybės biudžeto specialių tikslinių dotacijų savivaldybių biudžetams, skyrimo savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, metodikos priedo 1.7.2 papunkčiu, Lietuvos Respublikos švietimo ministro 2017 m. spalio 20 d. įsakymo Nr. V-809 „Dėl maitinimo normų nustatymo“ 1.4 papunkčiu, Prienų rajono savivaldybės taryba  nusprendžia:
1. Nustatyti 3,30 Eur vienos dienos maitinimo normą vienam Prienų „Revuonos“ pagrindinės mokyklos specialiojo ugdymo skyriaus mokiniui, gyvenančiam mokyklos bendrabutyje.
[bookmark: _GoBack]2. Nustatyti, kad Prienų „Revuonos“ pagrindinė mokykla, kurioje maitinimą organizuoja viešojo maitinimo įmonė, maitinimo normą mokiniui gali padidinti iki 30 procentų.
3. Pripažinti netekusiu galios Prienų rajono savivaldybės tarybos 2014 m. spalio 30 d. sprendimą Nr. T3-186 „Dėl Prienų „Revuonos“ pagrindinės mokyklos specialiojo ugdymo skyriaus maitinimo dienos normos nustatymo “.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bei kuriose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62 Panevėžys; Klaipėdos rūmai, Galinio pylimo g. 9, Klaipėda; Kauno rūmai, A. Mickevičiaus g. 8 A, Kaunas).

